РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 30

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

17 октомври 2016 г.
/понеделник - 10,00 часа/

	Днес, 17 октомври 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

От администрацията на ВСС присъстват експертни сътрудници към комисията: Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, дирекция "СККМ"; Емилия Петкова – главен експерт в отдел „САОД”, дирекция "ИТСС”.

По т.1 от дневния ред присъстват г-жа Екатерина Захариева – министър на правосъдието, г-жа Петя Тянкова – зам.-министър на правосъдието, и г-жа Вергиния Мичева-Русева - зам.-министър на правосъдието, съгласно решение на комисията от 21.09.2016 г., Протокол № 26, т. 3.2.

ПО ДНЕВНИЯ РЕД:

	1. ОТНОСНО: Обсъждане на въпроси, касаещи натовареността на съдиите, с оглед прилагане разпоредбите на ЗСВ във връзка с изпълняване функциите на ДСИ и на съдия по вписванията от районните съдии и произтичащите от това организационни и финансови последици.

На срещата присъстваха министърът на правосъдието Екатерина Захариева, зам.-министърът на правосъдието Петя Тянкова и зам.-министърът на правосъдието Вергиния Мичева-Русева. 
Бяха обсъдени въпроси касаещи дейността на държавните съдебни изпълнители и съдиите по вписвания, както и техния статут  и натовареност.
В хода на дискусията се постигна съгласие за създаване на междуведомствена работна група с участието на представители на Министерство на правосъдието, Висш съдебен съвет, Министерство на финансите, Българска асоциация на съдиите по вписвания, Асоциация на държавните съдебни изпълнители, Агенция по вписванията. 
Целите на Работната група ще бъдат в посока:
-  обсъждане политиката на държавата по отношение на съдиите по вписванията и държавните съдебни изпълнители;
- изясняване статуа и правомощията им;

След проведеното обсъждане,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1. При сформиране на междуведомствена работна група за обсъждане на статута на съдиите по вписванията и държавните съдебни изпълнители да бъде излъчен представител на Висшия съдебен съвет за участие в нея.

	2. ОТНОСНО: Обсъждане на предложения за мерки, които да бъдат предприети във връзка с направените в Анализ-доклад за дейността на военните съдилища в периода 2014-2015 г. констатации, съгласно Решение на Съдийската колегия към Висшия съдебен съвет по протокол № 15/13.09.2016 г., т. 6.

Комисия "Съдебна карта, натовареност и съдебна статистика"
		към Съдийската колегия на Висшия съдебен съвет
Р Е Ш И :

2.1. Съвместно с военните съдии да проведе обсъждане на възможните мерки, които да бъдат предприети  във връзка с констатациите, съдържащи се в Анализ-доклад за дейността на ваенните съдилища в периода 2014-2015 г., съгласно решение на Съдийската колегия на Висшия съдебен съвет по протокол № 15/13.09.2016 г.
2.2. Обсъждането по т. 2.1. да се проведе на 24.10.2016 г. /понеделник/ от 10,00 часа в сградата на ВСС, за което да бъдат поканени председателите и съдиите от военните съдилища и Военно-апелативния съд, както и председателят на ВКС и заместник-председателят на ВКС - ръководител на Наказателната колегия.

	3. ОТНОСНО: Писмо изх. № 04-07-28/12.10.2016 г. от Министерство на правосъдието /вх. № 04-00-306/12.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение Писмо изх. № 04-07-28/12.10.2016 г. от Министерство на правосъдието /вх. № 04-00-306/12.10.2016 г./.
	3.2. Възлага на Румен Митев - началник-отдел „САОД", д-я "ИТСС", АВСС да изготви отговор до Министерството на правосъдието, съобразно уточненията в проведената дискусия.

	4. ОТНОСНО: Информация от съдилищата във връзка с отработените човекомесеци, съгласно Решение на Съдийската колегия към Висшия съдебен съвет по протокол № 13/19.07.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Отлага обсъждането на получената информация ведно с Методика за контрол и проверка на статистическите данни, отчитащи дейността на съдебните органи и на съдиите в Република България, за следващо заседание на комисията.

					ПРЕДСЕДАТЕЛ
					НА КСКНСС:              /п/

								КАЛИН КАЛПАКЧИЕВ